РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 7

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет, проведено на 7 март 2018 г.

Днес, 7 март  2018 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА 

БОРЯНА ДИМИТРОВА  - отсъства
ДРАГОМИР КОЯДЖИКОВ - отсъства
КРАСИМИР ШЕКЕРДЖИЕВ 

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДКВСС“, дирекция „Правна“  и Румен Митев – началник-отдел „САОД“, дирекция „ИТСС“.

Заседанието на комисията протече при следния дневен ред:
 
1. Обсъждане на писмо изх. № 135/19.02.2018 г. от председателя на Върховния административен съд във връзка с чл. 122, ал. 1 от ЗСВ, с приложена обобщена справка, съдържаща информация за движението и приключването на делата във ВАС за 2017 г.
2. Обсъждане на писмо с изх. № 9000365/06.02.2018 г. от председателя на Софийски районен съд с приложена извадка от протокол и решение от Общото събрание на съдиите при СРС, проведено на 14.12.2017 г., с искане за приемане на критерии за разумен срок по см. на чл. 127 от АПК, чл. 13 от ГПК и чл. 22 от НПК за всяка една от петте категории съдии, определени в Правилата за оценка на натовареността на съдиите.  
3. Обсъждане на писмо с изх. № 9000519/26.02.2018 г. от председателя на Софийски районен съд с искане за становище във връзка въведено изискване с разпоредбата на чл. 384а, ал. 2 от НПК.
4.  Обсъждане на писмо изх. № 127/01.02.2018 г. от председателя на Районен съд – Омуртаг с искане за увеличаване на щатната численост на съда с 1 /една/ щатна бройка за длъжността „съдия“.
5.  Обсъждане на писмо изх. № 68/19.02.2018 г. от и.ф. председател на Районен съд – Велинград с искане за увеличаване на щатната численост на съда с 1 /една/ щатна бройка за длъжността „съдия“.

След разисквания по предварително обявения дневния ред,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следните допълнителни точки:
- Обсъждане на обобщени предложения на съдии от цялата страна за законодателни изменения в ГПК и др. нормативни атове, като точка 6 от дневния ред;
- Определяне на прогнозната стойност на дейностите по изграждане и въвеждане на Система за централизирана електронна обработка на заповедните дела, като точка 7 от дневния ред.

	ПО ДНЕВНИЯ РЕД: 

1.ОТНОСНО: Обсъждане на писмо изх. № 135/19.02.2018 г. от председателя на Върховния административен съд във връзка с чл. 122, ал. 1 от ЗСВ, с приложена обобщена справка, съдържаща информация за движението и приключването на делата във ВАС за 2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. ПРИЕМА обобщена информация за образуването, движението и приключването на делата, постъпили във Върховния административен съд за 2017 г, представена от председателя на ВАС на основание чл. 122, ал. 1 от Закона за съдебната власт.
1.2. ВНАСЯ на заседание на Съдийската колегия на ВСС, насрочено н 13.03.2018 г., представената от председателя на ВАС обобщена информация по т. 1.1.
1.3. Предоставя на главния секретар на ВСС горната обобщена информация за включване в проекта за дневен ред за заседание на съдийската колегия на 13.03.2018 г. 
 1.4. Предлага на Съдийската колегия  на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Приема на основание чл. 122, ал. 1 от Закона за съдебната власт Годишен отчет за дейността на Върховния административен съд за 2017 г.
2. Отчетът да се публикува на интернет-страницата на ВСС в раздел „Съдебна статистика“.

2.ОТНОСНО: Обсъждане на писмо с изх. № 9000365/06.02.2018 г. от председателя на Софийски районен съд с приложена извадка от протокол и решение от Общото събрание на съдиите при СРС, проведено на 14.12.2017 г., с искане за приемане на критерии за разумен срок по см. на чл. 127 от АПК, чл. 13 от ГПК и чл. 22 от НПК за всяка една от петте категории съдии, определени в Правилата за оценка на натовареността на съдиите.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. ОТЛАГА разглеждането на точката до вземане на решение от Съдийската колегия на ВСС относно достоверността на данните от Системата за изчисляване на натовареността на съдиите /СИНС/, съгласно §11 от Правилата за оценка на натовареността на съдиите /ПОНС/.

3.ОТНОСНО: Обсъждане на писмо с изх. № 9000519/26.02.2018 г. от председателя на Софийски районен съд с искане за становище във връзка въведено изискване с разпоредбата на чл. 384а, ал. 2 от НПК.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1.  ПРИЕМА за сведение решение по протокол № 28/01.11.2017 г. на Комисия „Професионална квалификация и информационни технологии“ /КПКИТ/ към Пленума на ВСС.
	3.2. ИЗПРАЩА решението на Комисия „Професионална квалификация и информационни технологии“ /КПКИТ/ на председателя на Софийски районен съд, за сведение.

4.ОТНОСНО: Обсъждане на писмо изх. № 127/01.02.2018 г. от председателя на Районен съд – Омуртаг с искане за увеличаване на щатната численост на съда с 1 /една/ щатна бройка за длъжността „съдия“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. ОТЛАГА разглеждането на отправеното искане за увеличаване на щатната численост на съда с 1 /една/ щатна бройка за длъжността „съдия“  в Районен съд – Омуртаг до приемане на Годишния анализ за натовареността на съдилищата за 2017 г.

5.ОТНОСНО: Обсъждане на писмо изх. № 68/19.02.2018 г. от и.ф. председател на Районен съд – Велинград с искане за увеличаване на щатната численост на съда с 1 /една/ щатна бройка за длъжността „съдия“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. ОТЛАГА разглеждането на отправеното искане за увеличаване на щатната численост на съда с 1 /една/ щатна бройка за длъжността „съдия“ в Районен съд - Велинград до приемане на Годишния анализ за натовареността на съдилищата за 2017 г.

6.ОТНОСНО: Обсъждане на обобщени предложения на съдии от цялата страна за законодателни изменения в ГПК и др. нормативни актове.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. ПРИЕМА обобщените предложения на съдии от цялата страна за законодателни промени във връзка с решаване на проблемите на неравномерната натовареност между съдилищата.
	6.2. ИЗПРАЩА решението ведно с обобщените предложения на Комисията по правни и институционални въпроси към Пленума на ВСС, по компетентност.

7.ОТНОСНО: Определяне на прогнозната стойност на дейностите по изграждане и пускане на Система за централизирана електронна обработка на заповедните дела.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

7.1.  ПРЕДЛАГА на Съдийската колегия  на ВСС да възложи на отдел „Управление и координиране на цикъла на обществеинте поръчки“, със съдействието на дирекция „Информационни технологии и съдебна статистика“ да направи пазарни консултации  за прогнозната стойност на проекта за реформа на заповедното производство по ГПК чрез създаване на централизирана обработка на заповедните дела. 

ПРЕДСЕДАТЕЛ
						НА КСКНСС:	      /п/
ДАНИЕЛА МАРЧЕВА